(Euroopa Liidu lepingu V jaotise kohaselt vastuvõetud aktid) 
Nõukogu ühismeede 2006/1002/ÜVJP, 
21. detsember 2006, 
millega muudetakse ühismeedet 2001/554/ÜVJP  
Euroopa Liidu Julgeoleku-uuringute Instituudi loomise kohta 
EUROOPA LIIDU NÕUKOGU, 
võttes arvesse Euroopa Liidu lepingut, eriti selle artiklit 14, L 409/182 ET Euroopa Liidu Teataja 30.12.2006
ning arvestades järgmist: 
(1) Nõukogu võttis 20. juulil 2001 vastu ühismeetme 2001/554/ÜVJP Euroopa Liidu Julgeoleku-
uuringute Instituudi loomise kohta.1 
(2) Vastavalt nimetatud ühismeetme artiklile 19 esitas peasekretär / kõrge esindaja 28. juulil 2006 
ühismeetme võimalikku läbivaatamist silmas pidades aruande selle rakendamise kohta. 
(3) Poliitika- ja julgeolekukomitee kui keskuse tegevuse üle poliitilise järelevalve teostaja võttis 
22. septembril 2006 aruande teadmiseks ja soovitas nõukogul ühismeedet aruannet arvestades 
asjakohaselt muuta. 
(4) Ühismeedet 2001/554/ÜVJP tuleks vastavalt muuta, 
ON VASTU VÕTNUD KÄESOLEVA ÜHISMEETME: 
                                                 
1 EÜT L 200, 25.7.2001, lk 1. 30.12.2006 ET Euroopa Liidu Teataja L 409/183
Artikkel 1 
Ühismeedet 2001/554/ÜVJP muudetakse järgmiselt. 
1) Artikkel 2 asendatakse järgmisega: 
"Artikkel2  
Ülesanded 
Instituut aitab kooskõlas Euroopa julgeolekustrateegiaga kaasa ühise välis- ja 
julgeolekupoliitika, eelkõige Euroopa julgeoleku- ja kaitsepoliitika väljatöötamisele. Selleks viib ta selles valdkonnas läbi akadeemilisi uuringuid ja poliitikaanalüüse, organiseerib 
seminare ja teostab teavitamis- ja suhtlemistegevust. Instituudi töö annab muu hulgas panuse 
transatlantilisse dialoogi. See hõlmab vahetusvõrgustikku teiste uurimisinstituutide ja 
eksperdirühmadega nii Euroopa Liidus kui väljaspool seda. Instituudi töö tulemusi levitatakse 
võimalikult laialt, välja arvatud salastatud teavet, mille suhtes kohaldatakse otsusega 
2001/264/EÜ
1 vastuvõetud nõukogu julgeolekueeskirju.";  
2) Artikli 5 lõige 5 asendatakse järgmisega: 
"5. Juhatuse otsused võetakse vastu liikmesriikide esindajate kvalifitseeritud 
häälteenamusega, kusjuures hääli arvestatakse ELi lepingu artikli 23 lõike 2 kolmanda taande kohaselt, ilma et see piiraks käesoleva ühismeetme artikli 12 lõike 2 
kohaldamist. Juhatus võtab vastu oma töökorra."; 
                                                
 
1 EÜT L 101, 11.4.2001, lk 1. Otsust on viimati muudetud otsusega 2005/952/EÜ (ELT L 346, 
29.12.2005, lk 18). L 409/184 ET Euroopa Liidu Teataja 30.12.2006
3) Artiklisse 6 lisatakse järgmine lõige 3a: 
"3a Juhatus võib pärast aastaeelarve vastuvõtmist liikmesriikide esindajate ühehäälse 
otsusega ning rahalist mõju arvesse võttes otsustada, et direktorit abistab asedirektor, 
eelkõige instituudi ülesannete täitmisel vastavalt artiklile 2. 
Direktor nimetab asedirektori ametisse pärast juhatuse heakskiidu saamist. Asedirektor 
nimetatakse ametisse kolme aasta pikkuseks ajavahemikuks ja tema ametiaega võib 
pikendada ühe kolmeaastase ametiaja võrra."; 
4) Artikkel 7 asendatakse järgmisega: 
"Artikkel 7  Töötajad 
1. Instituudi töötajatel, kelleks on teadlased ja haldustöötajad, on lepingulise töötaja 
staatus ja nad võetakse teenistusse liikmesriikide kodanike hulgast.  
2. Instituudi teadlased ja asedirektor võetakse tööle, arvestades nende teeneid ja 
akadeemilist asjatundlikkust ühise välis- ja julgeolekupoliitika, eelkõige Euroopa 
julgeoleku- ja kaitsepoliitika alal, ning kui nad on läbinud ausa ja läbipaistva konkursi."; 30.12.2006 ET Euroopa Liidu Teataja L 409/185
5) Artikkel 10 asendatakse järgmisega: 
"Artikkel 10  
Tööprogramm 
1. Direktor koostab iga aasta 30. septembriks järgmise aasta tööprogrammi kavandi koos 
soovituslike pikaajaliste perspektiividega järgnevateks aastateks ja esitab selle 
juhatusele. 
2. Juhatus kinnitab aasta tööprogrammi iga aasta 30. novembriks."; 
6) Artikli 11 lõige 3 asendatakse järgmisega: 
"3. Instituudi tulud koosnevad liikmesriikide osamaksudest, mis arvutatakse kogurahvatulu 
astmiku järgi. Direktori nõusolekul võib konkreetseteks meetmeteks vastu võtta lisamakseid üksikutelt liikmesriikidelt või muudest allikatest."; 
7) Artikkel 12 asendatakse järgmisega: 
"Artikkel 12  
Eelarvemenetlus 
1. Direktor esitab juhatusele iga aasta 30. septembriks instituudi aastaeelarve projekti, mis 
sisaldab järgmise eelarveaasta halduskulusid, tegevuskulusid ja prognoositavaid tulusid. L 409/186 ET Euroopa Liidu Teataja 30.12.2006
2. Juhatus kiidab instituudi aastaeelarve heaks liikmesriikide esindajate ühehäälse 
otsusega iga aasta 30. novembriks. 
3. Vältimatute, erakorraliste või ettenägematute asjaolude korral võib direktor esitada 
juhatusele paranduseelarve projekti. Võttes asjakohaselt arvesse olukorra 
kiireloomulisust, kiidab juhatus paranduseelarve heaks liikmesriikide esindajate 
ühehäälse otsusega."; 
8) Artikkel 17 asendatakse järgmisega: 
"Artikkel 17  Lähetused 
1. Direktori nõusolekul võivad liikmesriigid ja kolmandad riigid lähetada instituuti 
piiratud ajaks külalisteadlasi, et nad osaleksid instituudi tegevuses vastavalt artiklile 2. 
2. Direktori nõusolekul võib instituuti lähetada liikmesriikide eksperte ja ELi 
institutsioonide või asutuste ametnikke kindlaksmääratud ajavahemikuks kas kohtadele 
instituudi organisatsioonilises struktuuris ja/või konkreetsete ülesannete täitmiseks ning 
projektides osalemiseks. 
3. Instituudi töötajaid võib kooskõlas instituudi töötajaid käsitlevate sätetega teenistuse 
huvides lähetada kindlaksmääratud ajavahemikuks ametikohale väljaspool instituuti 30.12.2006 ET Euroopa Liidu Teataja L 409/187
4. Lähetustega seotud sätted võtab vastu juhatus direktori ettepaneku põhjal."; 
9) Lisatakse järgmine artikkel: 
"Artikkel 18 a  
Komisjoni kaasamine 
Komisjon on tihedalt kaasatud instituudi töösse. Instituut kehtestab vastavalt vajadusele 
komisjoniga töösuhted, et vahetada ekspertteadmisi ja soovitusi vastastikust huvi pakkuvates 
valdkondades."; 
10) Artikkel 19 asendatakse järgmisega: 
"Artikkel 19  Läbivaatamine 
Peasekretär / kõrge esindaja esitab hiljemalt 31. juuliks 2011 nõukogule instituudi tööd 
käsitleva aruande, millele vajadusel on lisatud asjakohased soovitused instituudi tulevase 
arengu kohta."; 
11) Artikli 20 lõiked 1, 2, 4 ja 5 jäetakse välja. L 409/188 ET Euroopa Liidu Teataja 30.12.2006
Artikkel 2 
Käesolev ühismeede jõustub selle vastuvõtmise päeval. 
Artikkel 3 
Käesolev ühismeede avaldatakse Euroopa Liidu Teatajas. 
Brüssel, 21. detsember 2006 
 Nõukogu nimel 
 eesistuja  J. KORKEAOJA  
 30.12.2006 ET Euroopa Liidu Teataja L 409/189